28 Flame Tree Loop, Baldivis, WA 6171 - realestate.com.au
Property Value Flame Tree Loop 28 Flame Tree Loop
28 Flame Tree Loop is a 4 bedroom, 2 bathroom house
Research homes neighbouring 28 Flame Tree Loop #Spaarmaand: Hier is wenk 20 uit 31 | Netwerk24
Deur Hanlie Stadler 20 Julie 2019 06:30
Leer dit self doen
Dis regtig nie nodig om ’n versteller te betaal om ’n soom in te sit of ’n knoop aan te werk nie – dis ’n takie wat jy maklik self kan aanleer. Man, vrou en kind kan basiese naaldwerkvaardighede aanleer.
Jy kan baie geld spaar as jy self jou huis in stand kan hou. Foto: Pixabay
Net so kan enigeen leer om sekere basiese instandhouding by die huis te doen – van krake in mure regmaak tot houtwerk vernis.
Die probleem is dikwels nie die “kan nie”, maar die “wil nie” – saans en naweke is immer kosbare gesinstyd en rustyd. Maar min dinge is so bevredigend as om iets reg te maak of mooi te maak en boonop geld in die proses te spaar.
Daar is baie boeke in die biblioteek en baie video’s op YouTube wat jou alles oor basiese instandhouding wys, van die vervanging van ’n kraan tot die regmaak van elektronika.
Sekere take verg wel ’n bietjie oefening. Lifehacker het die oulike wenk dat jy selfdoenvaardighede aanleer deur jouself as ’n vrywilliger aan te meld. “Om op ’n perseel te werk met ’n organisasie soos Habitat for Humanity is ’n puik manier om meer oor huisherstelwerk te leer terwyl jy iets goeds ook doen.”
’n Paar waarskuwings:
As jy duur toerusting moet koop om ’n taak te voltooi, en dit toerusting is wat jy net een keer gaan gebruik, dink weer of dit nie goedkoper gaan wees om iemand te huur nie.
As die taak ná ’n eerste of selfs tweede probeerslag bo jou vuurmaakplek blyk te wees, kry hulp voordat jy groter skade aanrig wat selfs méér geld gaan kos om reg te maak.
En die beste wenk van alles: Maak seker jy het ’n goeie loodgieter en nutsman wat jy vertrou, dalk ook ’n elektrisiën en skrynwerker. Vra aanbevelings van vriende en familielede in jou buurt.
As jy ’n huiseienaar is, sal jy in die een of ander stadium in ’n noodgeval dié mense nodig kry, en dan wil jy nie op iemand moet staatmaak wat jy op Google opgespoor het nie . . .
Meer oor: Spaarwenke | Instandhouding | Spaarmaand2019 | Spaar | Geldsake